Història

## Era 1 - La fundació

### *Capítol 1 - El ressorgiment d'un Estat*

Tot el que coneixeu de la realitat fora de Cubecat és una il·lusió. Queden lluny els anys de Catalunya, Espanya, les repúbliques, les comunitats i altres. Tot el que coneixíem va morir amb el temps, les crisis i les guerres van fer desaparèixer tot el que existia. I la nostra terra es va convertir en un territori inhòspit i desolat. Però els humans, igual que els escarabats, vam sobreviure. I en concret, els que vam quedar en el territori, que temps ençà, diem Catalunya; ara ens hem organitzat en un nou estat, Cubecat. Un petit estat, per ara aïllat de la resta de les nacions (si és que queda alguna cosa més enllà de Mequinensa, Narbona o les Cases d'Alcanar...). Un petit estat, que ocupa el que podríem dir la Gran Catalunya, aka el Principat, Andorra i la Catalunya Nord. L'Estat el funda, originalment, el Rei Pollastre Jaume III. El Rei Pollastre Jaume III, va ser qui amb el seu poder de semideu va crear una cort de persones excepcionals que ajudarien a reconstruir més fàcilment Cubecat. Unes persones amb uns poders especials, escollits per la gràcia de Jaume III, aquest grup selecte són els administradors, arquitectes i ATM, persones que ja per les seves qualitats o per altres motius es van merèixer el beneplàcit dels poders aviaris.

### *Capítol 2 - Les primeres pedres cap a la glòria (part 1)*

Un cop assentades les bases, es van començar a rescatar a ciutadans, gent que a poc a poc s'ha anat unint al projecte del Rei Jaume III. Un projecte que pretén que tots puguem viure en pau en aquest món desolat i perillós, i que acabarem convertint en un jardí de l'edèn. I tot i un inici tempestuós, els nobles ciutadans de Cubecat, es van organitzar, i reunits amb el rei Jaume III, van establir una monarquia parlamentària, amb una doble cambra. Un parlament de tots els ciutadans (com una àgora) i un Parlament de diputats que aproven el que l'Àgora demanda. A més a més, en aquesta primera sessió van aprovar la seva constitució i van convocar les primeres eleccions. Del Parlament de diputats sortirà el pròxim govern de la Generalitat de Cubecat, un govern que cada quatre mesos ha de fer la seva obra en el territori de Cubecat a més d'executar el que la doble cambra demanda. Sota el nou estat, els diferents territoris es posen mans a l'obra i es creen diverses ciutats:

* Barcelona (Exc. Sr. MarckusIRL alcalde de Barcelona - Alcaldia des de l'Administració)
* Terrassa (Il·lm. Sr. DJcrafter i Il·lm. Sr. Forwrd alcaldes de Terrassa)
* Sant Celoni (Il·lm. Sr. Marmota 0966)
* Berga (Il·lm. Sr. Exer)
* Sant Cugat (Il·lm. Sr. Hent Senp)
* Sant Boi de Llobregat (Il·lm. Sr. Kypplergg)
* Sant Adrià de Besós (Il·lm. Sr. Diaio)
* Arenys de Munt (Il·lm. Sr. Quim07)
* Sitges (Il·lm. Sr. LaFoca)
* Hospitalet de Llobregat (Il·lm. Sr. Vanivan28)
* Vilafranca del Penedès (Il·lm. Sr. Archer)
* Palau-Saverdera (Il·lm. Sr. Aleixsoler11)
* Caldes de Malavella (Il·lm. Sr. Blagul)
* Sabadell (Il·lm. Sr. Zang)

I a més, el Rei Pollastre Jaume III, per la seva gràcia, i després de certs successos amb certa independència d'un tal País Aran, crea els Mods d'Esquadra, la policia de Cubecat, i entrena el seu cos de persones excepcionals per formar-ne part.

### *Capítol 2 - Les primeres pedres cap a la glòria (part 2)*

Entre altres efemèrides del territori, trobem que els ciutadans comencem a tenir diverses ideologies i es comencen a associar lliurement per poder satisfer les seves necessitats socials, tant políticament, com religiosament o econòmicament. I a més, amb l'anunci de les primeres eleccions es creen els primers partits polítics. Aquí tenim un petit recull de les faccions que han anat apareixent en aquest primer període:

* Front Roig: Partit d'esquerres anarquista i comunista, format per diversos partits polítics d'esquerres.
* Concòrdia: Partit de centre que s'entén molt bé amb Amunt, actualment formen un sol partit.
* Amunt: Partit Socialista que s'entén molt bé amb Concòrdia, en l'actualitat formen un sol partit.
* Catalunya invicta: Partit de dreta moderada que busca la glòria de Catalunya mitjançant la discriminació contra el no prèmium.
* Església Safanorista: Doctrina filosòfica que des dels fonaments de compartir ret vassallatge a la Safanòria eterna, una vida millor on tots viurem junts en la gran Safanòria.
* Església Reixaquista: Doctrina filosòfica de la qual encara en coneixem poc, el cronista Eddri continuarà investigant i indagarà en aquesta religió que prové d'un antic món.

*Text original fet per l'Eddri.*